**Xuanzong** (kiin.: 唐玄宗; pinyin: *Táng Xuánzōng*, 8. syyskuuta 685 – 3. toukokuuta 762) oli Tang-dynastian 7. keisari, joka hallitsi vuosina 713–756. Hänen valtakauttaan väritti erityisesti An Lushanin kapina, josta alkoi Tang-dynastian kuihtuminen. Xuanzongia onkin syytetty tähän johtaneiden tapahtumien aiheuttajaksi. Hänen 43-vuotinen valtakautensa oli kuitenkin Tang-dynastian pisin..

Tausta
------

Xuanzong syntyi vuonna 685 Luoyangin kaupungissa. Tuolloin Xuanzongin isä, Ruizong, oli virallisesti keisari, vaikkakin todellista valtaa käytti Xuanzongin isoäiti Wu Zetian. Xuanzongin syntymänimi oli **Li Longji** (kiin.: 李隆基; pinyin: *Lǐ Lōngjī*).

Kiinan keisarina
----------------

Xuanzongin noustessa keisariksi Tang-dynastian eli kultakauttaan ja maa tuotti runsaasti haluttua tavaraa maailman markkinoille. Keisari nimitti pääministerikseen Li Linfun, joka hyödynsi asemaansa ja puhdisti kaikki potentiaaliset kilpailijat, tutkinnon suorittaneet byrokraatit, hovista. Xuanzong oli tässä vaiheessa menettänyt kiinnostuksensa hallitsemiseen.. Lisäksi hän vietti suurimman osan ajastaan suosikkijalkavaimonsa Yang Guifein kanssa.

Ensimmäinen Xuanzongin iso projekti oli palauttaa Kiina isoäitinsä valtakautta edeltäneeseen aikaan. Wu Zetianin uudistukset ja rakennusprojektit olivat syöneet valtion varoja runsaasti, joten Xuanzong joutui säästösyistä kieltämään mm. helmien ja jalokivien käytön vaatteissa, mikä auttoi rikastuttamaan Kiinaa. Lisäksi keisari puhdisti pois kaikki Wu Zetianin nimittämät viranhaltijat..

Hallitsijana Xuanzong oli suvaitsevainen sekä taolaisia että buddhalaisia kohtaan. Lisäksi hän taiteita ja perusti mm. musiikkiakatemian..

### An Lushanin kapina

*Pääartikkeli: An Lushanin kapina*
Xuanzong myönsi An Lushanille ruhtinaan arvon ja luvan lyödä omia kolikoitaan, mikä todennäköisesti ruokki kenraalin kunnianhimoa entisestään. Kun An Lushan ajautui riitoihin Xuanzongin ministerin ja Yang Guifein serkku, Yang Guozhongin, kanssa An Lushan julistautui itse perustamansa Yan-dynastian keisariksi ja hyökkäsi Xuanzongin joukkoja vastaan. Xuanzongin kesti jonkin aikaa kerätä riittävän suuri armeija, joka loppujen lopuksi koostui läntisiltä rajamailta taisteluiden ja nopean marssin uuvuttamista joukoista. Kun nämä eivät kyenneet kukistamaan kapinaa välittömästi, teloitutti keisari komentajat, Feng Changqingin ja Gao Xianzhin..

An Lushanin valloitettua Luoyangin keisarillinen perhe joutui pakenemaan länteen Chang'aniin. Xuanzongin kenraalit syyttivät Yangin perhettä kapinan alkamisesta. Tämä päättyi lopulta siihen, että keisari joutui määräämään Yang Guifein teloitettavaksi kuristamalla. Xuanzong ei koskaan toipunut tästä..

### Vallasta luopuminen ja viimeiset vuodet

Paetessaan An Lushanin joukkoja Xuanzong päätyi lopulta nykyisen Chengdun alueelle. Hänen poikansa ja kruununperijäksi nimetty Suzong puolestaan marssi pohjoiseen Lingzhouta kohti. Päästyään perille syksyllä 756 Suzongin neuvonantajat suostuttelivat tämän kaappaamaan vallan isältään, jolle myönnettiin titteli *eläköitynyt keisari*. Uusi keisari Suzong onnistui kokoamaan joukot, ja An Lushanin jouduttua salamurhan uhriksi, ja kukistamaan kapinan..

Vallasta luovuttuaan Xuanzong oli edelleen kansalaisten arvostama ja väki polvistui edelleen hänen edessään. Suzong piti tätä kuitenkin epäilyttävänä ja järjesti lopulta ympärivuorokautisen valvonnan isänsä palatsin ympäristöön sekä vaihtoi tämän koko palvelusväen uuteen. Hän kuitenkin varmisti, että Xuanzongilla oli 100 kauneinta naista sekä ylenpalttisia herkkuja syödäkseen. Nämä eivät kuitenkaan nostattaneet entisen keisarin mielialaa, joka oli syvästi masentunut ja kroonisesti sairas. Hän kuoli 3. toukokuuta 762..

Lähteet
-------

1. ↑  Xuanzong | emperor of Tang dynasty *Encyclopedia Britannica*. Viitattu 20.9.2021. (englanniksi)
2. ↑  Emperors of China: Emperor Xuanzong of Tang *english.visitbeijing.com.cn*. Viitattu 20.9.2021.
3. 1 2 3  Tang Xuanzong *en.chinaculture.org*. Viitattu 20.9.2021.
4. ↑  Colin MackerrasColin MACKERRAS: *Xuanzong, Emperor (of Tang)*. Berkshire Publishing Group, 2014-10-23. ISBN 978-1-933782-66-9. Teoksen verkkoversio (viitattu 20.9.2021). en
5. 1 2 3  An Lushan Rebellion - One of the Bloodiest Conflicts in History  18.1.2019. Kings and Generals. Viitattu 20.9.2021. (englanniksi)
6. ↑  Tang Dynasty: Emperor Xuanzong (Ming Huan) *Learn Chinese History*.  15.3.2016.  Arkistoitu 20.9.2021. Viitattu 20.9.2021. (englanniksi)
7. 1 2  Tang Dynasty *HISTORY*.  21.12.2017. Viitattu 20.9.2021. (englanniksi)
8. ↑  Kerry Brown: *Berkshire Dictionary of Chinese Biography*. Berkshire Publishing Group, 2017-12-27. ISBN 978-1-933782-61-4. Teoksen verkkoversio (viitattu 20.9.2021). (englanniksi)
9. ↑  Tang Xuanzong cried bitterly before his death: Sending hundreds of beauties into the palace is harmful to me!The cheating son should be killed iNews. Viitattu 20.9.2021. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |